એવું લાગી રહ્યું છે કે પોલિટિકલ પાર્ટીઓને ડોનેશન આપવામાં ‘દાનવીરો’નો રસ ઘટી રહ્યો છે. આ વર્ષે પોલિટિકલ પાર્ટીઓને મળેલા ડોનેશનના આંકડા જ જણાવે છે કે માત્ર કોંગ્રેસ જ નહિ, ભાજપને મળતા ડોનેશનમાં પણ ધરખમ ઘટાડો થયો છે. દેશની 7 રાષ્ટ્રીય પાર્ટીઓને વર્ષ 2015-16માં કુલ 1744 દાતાઓ તરફથી કુલ રૂ. 102 કરોડનું ડોનેશન મળ્યું જેમાંથી સૌથી વધુ ડોનેશન ભાજપને મળ્યું છે. 613 દાતાઓએ મળીને ભાજપને કુલ 76 કરોડ રૂપિયાનું દાન આપ્યું છે. આ આંકડા માત્ર રૂ. 20,000થી વધુના દાનના જ છે. તેના કરતા ઓછી રકમના દાનની વિગતો હજી પ્રકાશમાં આવી નથી. જો કે આ રકમ ગયા વર્ષે ભાજપને મળેલા દાનની રકમ કરતા ઘણી ઓછી છે.